Document ID: 32013D0177

KOMISSION TÄYTÄNTÖÖNPANOPÄÄTÖS,
annettu 10 päivänä huhtikuuta 2013,
päätöksen 93/52/ETY liitteen II muuttamisesta siltä osin kuin kyse on tiettyjen Espanjan alueiden tunnustamisesta virallisesti vapaiksi luomistaudista (Br. melitensis) sekä päätöksen 2003/467/EY liitteiden II ja III muuttamisesta siltä osin kuin kyse on tiettyjen Espanjan alueiden julistamisesta virallisesti vapaiksi luomistaudista ja tiettyjen Italian ja Puolan alueiden julistamisesta virallisesti vapaiksi naudan tarttuvasta leukoosista
(tiedoksiannettu numerolla C(2013) 1951)
(ETA:n kannalta merkityksellinen teksti)
(2013/177/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1) ja erityisesti sen liitteessä A olevan II osan 7 kohdan ja liitteessä D olevan I osan E kohdan,
ottaa huomioon eläinten terveyttä koskevista vaatimuksista yhteisön sisäisessä lampaiden ja vuohien kaupassa 28 päivänä tammikuuta 1991 annetun neuvoston direktiivin 91/68/ETY (2) ja erityisesti sen liitteessä A olevan 1 luvun II jakson,
sekä katsoo seuraavaa:
(1)
Direktiivissä 91/68/ETY määritellään eläinten terveyttä koskevat vaatimukset unionin sisäisessä lampaiden ja vuohien kaupassa. Siinä vahvistetaan edellytykset, joiden täyttyessä jäsenvaltiot tai niiden alueet voidaan tunnustaa virallisesti vapaiksi luomistaudista.
(2)
Luomistautia (Br. melitensis) koskevien edellytysten täyttämisen toteamisesta tietyissä jäsenvaltioissa ja tietyillä alueilla ja näille jäsenvaltioille ja alueille tästä taudista virallisesti vapaan jäsenvaltion tai alueen aseman vahvistamisesta 21 päivänä joulukuuta 1992 tehdyn komission päätöksen 93/52/ETY (3) liitteessä II luetellaan jäsenvaltioiden alueet, jotka tunnustetaan virallisesti luomistaudista (Br. melitensis) vapaiksi direktiivin 91/68/ETY mukaisesti.
(3)
Espanja on toimittanut komissiolle todisteet siitä, että Asturian itsehallintoalue, Kantabrian itsehallintoalue, Kastilia ja Léonin itsehallintoalue, Galician itsehallintoalue ja País Vascon itsehallintoalue täyttävät direktiivissä 91/68/ETY vahvistetut luomistaudista (Br. melitensis) virallisesti vapaan aseman edellytykset.
(4)
Espanjan toimittamien asiakirjojen arvioinnin perusteella Asturian itsehallintoalue, Kantabrian itsehallintoalue, Kastilia ja Léonin itsehallintoalue, Galician itsehallintoalue ja País Vascon itsehallintoalue olisi julistettava luomistaudista (Br. melitensis) virallisesti vapaiksi.
(5)
Päätöksen 93/52/ETY liitettä II olisi sen vuoksi muutettava Espanjan osalta.
(6)
Direktiiviä 64/432/ETY sovelletaan unionin sisäiseen nautaeläinten ja sikojen kauppaan. Siinä vahvistetaan edellytykset, joiden mukaan jäsenvaltio tai sen alue voidaan julistaa virallisesti vapaaksi tuberkuloosista, luomistaudista ja naudan tarttuvasta leukoosista nautakarjojen osalta.
(7)
Nautakarjojen tuberkuloosista, luomistaudista ja naudan tarttuvasta leukoosista virallisesti vapaan aseman vahvistamisesta tiettyjen jäsenvaltioiden ja jäsenvaltioiden alueiden osalta 23 päivänä kesäkuuta 2003 tehdyn komission päätöksen 2003/467/EY (4) liitteissä luetellaan näistä taudeista virallisesti vapaat jäsenvaltiot ja niiden alueet.
(8)
Espanja on toimittanut komissiolle todisteet siitä, että Baleaarien itsehallintoalue, País Vascon itsehallintoalue, Murcian itsehallintoalue ja La Riojan itsehallintoalue täyttävät direktiivissä 64/432/ETY vahvistetut luomistaudista virallisesti vapaan aseman edellytykset.
(9)
Espanjan toimittamien asiakirjojen arvioinnin perusteella Baleaarien itsehallintoalue, País Vascon itsehallintoalue, Murcian itsehallintoalue ja La Riojan itsehallintoalue olisi julistettava luomistaudista virallisesti vapaiksi.
(10)
Italia on toimittanut komissiolle todisteet siitä, että Beneventon maakunta täyttää direktiivissä 64/432/ETY vahvistetut naudan tarttuvasta leukoosista virallisesti vapaan aseman edellytykset.
(11)
Italian toimittamien asiakirjojen arvioinnin perusteella Beneventon maakunta olisi julistettava tarttuvasta leukoosista virallisesti vapaaksi alueeksi.
(12)
Puola on toimittanut komissiolle todisteet siitä, että 24 hallintopiiriä (powiat-alueet), jotka kuuluvat Pommerin ja Ison-Puolan laajempiin hallinnollisiin yksikköihin (voivodikuntiin), täyttävät direktiivissä 64/432/ETY vahvistetut naudan tarttuvasta leukoosista virallisesti vapaan aseman edellytykset.
(13)
Puolan toimittamien asiakirjojen arvioinnin seurauksena kyseiset powiat-alueet olisi julistettava naudan tarttuvasta leukoosista virallisesti vapaiksi Puolan alueiksi.
(14)
Sen vuoksi päätöksen 2003/467/EY liitteitä II ja III olisi muutettava.
(15)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätöksen 93/52/ETY liite II tämän päätöksen liitteen I mukaisesti.
2 artikla
Muutetaan päätöksen 2003/467/EY liitteet II ja III tämän päätöksen liitteen II mukaisesti.
3 artikla
Tämä päätös on osoitettu kaikille jäsenvaltioille.
Tehty Brysselissä 10 päivänä huhtikuuta 2013.

Labels: 18
6